เรื่อง การเบิกจ่ายเงินให้ผู้รับเหมาก่อสร้างกรณีศาลสั่งให้ อบต.จ่าย

เมื่อปี 2551 อบต.ได้รับจัดสรรเงินอุดหนุนเฉพาะกิจ ก่อสร้างระบบประปาหมู่บ้าน ซึ่งมีการฟ้องร้องกันระหว่างผู้รับเหมา กับ อบต. โดยมีรายละเอียด ดังนี้

เมื่อปี 2551 อบต. ได้รับจัดสรรเงินอุดหนุนเฉพาะกิจก่อสร้างระบบประปาหมู่บ้าน โดยในขั้นตอนการดำเนินการ อบต. มีการเปลี่ยนแปลงเพิ่มเติมเนื้องานในแบบก่อสร้างโดยขออนุมัติต่อผู้ว่าราชการจังหวัด ไปพร้อม ๆ กับขั้นตอนการจัดซื้อจัดจ้าง จนกระทั่งการจัดซื้อจัดจ้างแล้วเสร็จผู้รับเหมาส่งมอบงานและ อบต. ตรวจงานจ้างแล้วส่งเรื่องไปจังหวัด เพื่อขอเบิกเงิน ปรากฏว่า จังหวัดเบิกเงินให้ไม่ครบจำนวน โดยตัดเงินส่วนที่ อบต. เปลี่ยนแปลงเนื้องาน โดยให้เหตุผลว่า อบต.ขออนุมัติผู้ว่าราชการจังหวัดหลังจากดำเนินการจัดซื้อจัดจ้างไปแล้วจึงไม่อนุมัติเบิกจ่ายส่วนนี้

ต่อมา อบต. มีการยื่นฟ้องต่อศาลขอให้ผู้ว่าราชการจังหวัดจ่ายเงินส่วนที่เหลือ ปัจจุบันศาลตัดสินว่าคำสั่งของผู้ว่าราชการจังหวัด ที่ไม่อนุมัติเปลี่ยนแปลงเนื้องานก่อสร้างและคำสั่งไม่ให้เบิกเงินดังกล่าวไม่ชอบด้วยกฎหมาย และให้ผู้ว่าราชการจังหวัดพิจารณาทบทวนคำสั่งใหม่ และให้แจ้งผลให้ อบต.ทราบ

และในอีกด้านหนึ่ง ผู้รับเหมา ยื่นฟ้องต่อศาลขอให้ อบต. จ่ายเงินส่วนที่เหลือ ตามสัญญาจ้างเหมา ซึ่งต่อมา ศาลได้ตัดสินเมื่อวันที่ 25 กุมภาพันธ์ 2557 ให้ อบต. จ่ายเงินส่วนที่เหลือดังกล่าวให้ผู้รับเหมาพร้อมดอกเบี้ย ภายใน ๖๐ วัน นับแต่วันตัดสิน

**ถาม**

๑. อบต.จะจ่ายเงินให้ผู้รับเหมาตามคำสั่งศาลต้องตั้งจ่ายในหมวดใด,ประเภทใด

๒. อบต.สามารถยืมเงินสะสมไปจ่ายได้หรือไม่

๓. ต้องตั้งคณะกรรมการสอบข้อเท็จจริงหรือไม่

๔. กรณี อบต. เบิกจ่ายเงินให้ผู้รับเหมาไปแล้วตามคำสั่งศาลหากต่อมาจังหวัดอนุมัติเบิกเงินส่วนนี้ให้ อบต. จะต้องบันทึกบัญชีอย่างไร